
ΤΕΥΧΟΣ ΔΕΥΤΕΡΟ 


Αρ 


. Φύλλου 2891 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μετονομασία Γυμνασίου Τυλίσου. 

2 Ελάχιστος αριθμός μαθητών για τη δημιουργία 
τμήματος Γενικής Παιδείας της Α' Τάξης, τμήμα¬ 
τος Τομέα της Β'Τάξης και τμήματος Ειδικότητας 
της Γ' Τάξης Επαγγελματικού Λυκείου (ΕΠΑ.Λ.). 

3 Σύσταση και συγκρότηση ειδικής νομοπαρα¬ 
σκευαστικής επιτροπής με αντικείμενο: α) τη 
σύνταξη κοινής υπουργικής απόφασης, με την 
οποία θα καθοριστεί ο φορέας και η διαδικασία 
υλοποίησης των μέτρων προστασίας μαρτύρων 
που περιλαμβάνονται στην παρ. 2 του άρθρου 9 
ν. 2928/2001 (ΦΕΚ Α' 141), όπως τροποποιήθη¬ 
κε με το άρθρο όγδοο παρ. 1 του ν. 3875/2010 
(ΦΕΚ Α' 158) και β) την ενίσχυση του νομοθε¬ 
τικού πλαισίου για την προστασία των μαρτύ¬ 
ρων δημοσίου συμφέροντος (άρθ. 45Β ΚΠοινΔ, 
άρθ. 26 Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. 
(κ.ν. 3528/2007, ΦΕΚ Α' 26) και άρθ. 9παρ. 7 ν. 2928/ 
2001), την επέκταση του καθεστώτος προστα¬ 
σίας και σε άτομα που παρέχουν πληροφορίες 
για άλλα σοβαρά ποινικά αδικήματα, καθώς και 
τη διασφάλιση ενιαίας εφαρμογής του θεσμικού 
πλαισίου προστασίας των μαρτύρων δημοσίου 
συμφέροντος τόσο στο δημόσιο όσο και στον ιδι¬ 
ωτικό τομέα. 

4 Εφαρμογή προσωρινών κυκλοφοριακών ρυθμί¬ 
σεων για τις ανάγκες του έργου «Συντήρηση πρω¬ 
τεύοντος επαρχιακού οδικού δικτύου Νο7 τμήμα 
Διδυμότειχο-Κυανή-Μεταξάδες-Πολια-Λάδης» 
σύμφωνα με την υπ' αριθμ. 104/2017 απόφαση 
του Περιφερειακού Συμβουλίου Ανατολικής Μα¬ 
κεδονίας και Θράκης. 


ΑΠΟΦΑΣΕΙΣ 

Αριθμ. 134085/Δ2 (1) 

Μετονομασία Γυμνασίου Τυλίσου. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παρ. 6 του άρθρου 5 του ν. 1566/ 
1985 (Α' 167) «Δομή και λειτουργία της Πρωτοβάθμιας 
και Δευτεροβάθμιας Εκπαίδευσης και άλλες διατάξεις». 

2) Τις διατάξεις της παρ. 15 του άρθρου 59 του ν. 3966/ 
2011 (Α' 118) «Θεσμικό πλαίσιο των Πρότυπων Πειρα¬ 
ματικών Σχολείων, Ίδρυση Ινστιτούτου Εκπαιδευτικής 
Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων "ΔΙΟΦΑΝΤΟΣ" και λοιπές 
διατάξεις». 

3) Το π.δ. 125/2016 (Α' 210) με θέμα «Διορισμός 
Υπουργών, Αναπληρωτών Υπουργών και Υφυπουργών». 

4) Την με αριθμ. πρωτ. 7431/07-07-2017 εισήγηση της 
Περιφερειακής Διεύθυνσης Π/θμιας και Δ/θμιας Εκπαί¬ 
δευσης Κρήτης. 

5) Τα με αριθμ. πρωτ. Φ.2.1/8690/28-04-2017 και 
Φ.2.1/10680/28-06-2017 έγγραφα της Διεύθυνσης Δευ¬ 
τεροβάθμιας Εκπαίδευσης Ηρακλείου. 

6) Την με αριθμ. 194/2017 απόφαση του Δημοτικού 
Συμβουλίου του Δήμου Μαλεβιζίου. 

7) Το γεγονός ότι δεν προκαλείται δαπάνη σε βά¬ 
ρος του κρατικού προϋπολογισμού του ΥΠ.Π.Ε.Θ. για 
τις δαπάνες που καλύπτονται από αυτόν, σύμφωνα με 
την με αριθ πρωτ. 120737/Β1/17-07-2017 εισήγηση 
του άρθρου 24 του ν. 4270/2014 (Α' 143) όπως αντι- 
καταστάθηκε με το άρθρο 10 παρ. 6 του ν. 4337/2015 
(Α' 129) της Γενική Διεύθυνσης Οικονομικών Υπηρεσιών 
του Υπουργείου Παιδείας, Έρευνας και Θρησκευμάτων, 
αποφασίζουμε: 

Μετονομάζουμε την παρακάτω σχολική μονάδα, ως 
εξής: 


5 Χορήγηση άδειας ίδρυσης και λειτουργίας Ωδείου. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2891/21.08.2017 


Περιφερειακή Διεύθυνση Εκπαίδευσης Κρήτης Διεύ¬ 
θυνση Δευτεροβάθμιας Εκπαίδευσης Ηρακλείου 
Το ΓυμνάσιοΤυλίσου (1726010) σε ΓυμνάσιοΤυλίσου - 
«Ιωάννης Περδικάρης» 

Η ισχύς της παρούσης αρχίζει από τη δημοσίευσή της. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Φ12/134644/Δ 4 (2) 

Ελάχιστος αριθμός μαθητών για τη δημιουργία 
τμήματος Γενικής Παιδείας της Α' Τάξης, τμή¬ 
ματος Τομέα της Β' Τάξης και τμήματος Ειδι¬ 
κότητας της Γ' Τάξης Επαγγελματικού Λυκείου 
(ΕΠΑ.Λ.). 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Την περίπτωση Γ της παρ. 2 του άρθρου 43 του 
ν. 4186/2013 (Α' 193) «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις», όπως τροποποι¬ 
ήθηκε με την παρ. 16 του άρθρου 45 του ν. 4264/2014 
(Α' 118), την παράγραφο 4 του άρθρου 39 του ν. 4403/ 
2016 (Α' 125) και την περίπτωση β' της παρ. 2 του άρ¬ 
θρου 34 του ν. 4415/2016 (Α' 159). 

2. Την παρ. 15 του άρθρου 46 του ν. 4186/2013 
(Α' 193), όπως προστέθηκε με την παρ. 19 του άρθρου 
66 του ν. 4386/2016 (Α' 83) «Ρυθμίσεις για την έρευνα 
και άλλες διατάξεις». 

3. Τις διατάξεις της παρ. 8 του άρθρου 16 του π.δ. 50/ 
1996 (Α' 45) «Μεταθέσεις και τοποθετήσεις των εκπαι¬ 
δευτικών της δημόσιας Πρωτοβάθμιας και Δευτεροβάθ¬ 
μιας Εκπαίδευσης», όπως τροποποιήθηκε και ισχύει. 

4. Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

5. Τις διατάξεις του π.δ. 114/2014 (Α' 181) «Οργανισμός 
του Υπουργείου Εθνικής Παιδείας και Θρησκευμάτων», 
όπως τροποποιήθηκε και ισχύει. 

6. Το π.δ. 70/2015 (Α' 114) «Ανασύσταση των Υπουρ¬ 
γείων....Μετονομασία του Υπουργείου Πολιτισμού, Παι¬ 
δείας και Θρησκευμάτων σε Υπουργείο Παιδείας, Έρευ¬ 
νας και Θρησκευμάτων...». 

7. Το π.δ. 125/2016 (Α' 210) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

8. Τη με αριθμ. 42712/Γ2/20-03-2014 (Β' 833) κοινή 
απόφαση των Υπουργών Εσωτερικών και Παιδείας και 
Θρησκευμάτων «Αριθμός μαθητών ανά τμήμα στα Επαγ¬ 
γελματικά Λύκεια». 

9. Τη με αριθμ. 201408/Υ1/2016 (Β' 3818) απόφαση 
του Πρωθυπουργού και του Υπουργού Παιδείας, Έρευ¬ 
νας και Θρησκευμάτων «Ανάθεση αρμοδιοτήτων στον 


Υφυπουργό Παιδείας, Έρευνας και Θρησκευμάτων, Δη- 
μήτριο Μπαξεβανάκη». 

ΙΟ.Τη με αριθμ. 22/23-06-2016 πράξη του Δ.Σ. του 
Ινστιτούτου Εκπαιδευτικής Πολιτικής (ΙΈ.Π.). 

11. Την υπ'αριθμ. πρωτ. 131277/Β1 /01 -08-2017 εισή¬ 
γηση του Προϊσταμένου της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων. 

12. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Καθορίζουμε τον ελάχιστο αριθμό μαθητών για τη 
δημιουργία τμήματος Γενικής Παιδείας της Α' Τάξης, 
τμήματοςΤομέα της Β' Τάξης και τμήματος Ειδικότητας 
της Γ' Τάξης Επαγγελματικού Λυκείου (ΕΠΑ.Λ.), υπό την 
προϋπόθεση ότι ικανοποιούνται τα οριζόμενα στη με 
αριθμ. 42712/Γ2/20-03-2014 (Β' 833) κοινή υπουργική 
απόφαση «Αριθμός μαθητών ανά τμήμα στα Επαγγελ¬ 
ματικά Λύκεια», ως ακολούθως: 

Άρθρο 1 

Ελάχιστος Αριθμός Μαθητών τμήματος 
Γενικής Παιδείας Α' τάξης, τμήματοςΤομέα Β' 
τάξης και τμήματος Ειδικότητας Γ' τάξης ΕΠΑ.Λ. 

1. Στις σχολικές μονάδες των κατηγοριών από Α' έως 
και Γ', όπως αυτές αναφέρονται στην παρ. 8 του άρθρου 
16 του π.δ. 50/1996 (Α' 45), όπως τροποποιήθηκε και 
ισχύει: 

α. Για τη λειτουργία τμήματος Γενικής Παιδείας Α' τά¬ 
ξης απαιτούνται τουλάχιστον 15 μαθητές/-τριες. 

β. Για τη λειτουργία τμήματος τομέα Β' τάξης απαιτού¬ 
νται τουλάχιστον 13 μαθητές/-τριες. 

γ. Για τη λειτουργία τμήματος ειδικότητας Γ' τάξης (και 
Δ' εσπερινών) απαιτούνται τουλάχιστον 10 μαθητές/- 
τριες. 

2. Στις σχολικές μονάδες των κατηγοριών από Δ' έως 
και Ζ' όπως αυτές αναφέρονται στην παρ. 8 του άρθρου 
16 του π.δ. 50/1996 (Α' 45), όπως τροποποιήθηκε και 
ισχύει: 

α. Για τη λειτουργία τμήματος Γενικής Παιδείας Α' τά¬ 
ξης απαιτούνται τουλάχιστον 12 μαθητές/-τριες. 

β. Γιατη λειτουργίατμήματοςτομέα Β' τάξηςαπαιτού- 
νται τουλάχιστον 10 μαθητές/-τριες. 

γ. Για τη λειτουργία τμήματος ειδικότητας Γ' τάξης 
(και Δ' εσπερινών) απαιτούνται τουλάχιστον 8 μαθητές/- 
τριες. 

3. Στις σχολικές μονάδες των κατηγοριών από Η'- ΙΒ' 
όπως αυτές αναφέρονται στην παρ. 8 του άρθρου 16 
του π.δ. 50/1996 (Α' 45), όπως τροποποιήθηκε και ισχύει: 

α. Γιατη λειτουργία τμήματος Γενικής Παιδείας Α' τά¬ 
ξης απαιτούνται τουλάχιστον 10 μαθητές/-τριες. 

β. Γιατη λειτουργίατμήματοςτομέα Β' τάξης απαιτού¬ 
νται τουλάχιστον 8 μαθητές/-τριες. 

γ. Για τη λειτουργία τμήματος ειδικότητας Γ' τάξης (και 
Δ' εσπερινών) απαιτούνται τουλάχιστον 6 μαθητές/- 
τριες. 

4. Σε απομονωμένα Επαγγελματικά Λύκεια της νη¬ 
σιωτικής και ηπειρωτικής χώρας, όπου οι σχολικές μο¬ 
νάδες ανήκουν στις κατηγορίες Η'-ΙΒ' και στα οποία η 

μετακίνηση των μαθητών είναι αντικειμενικά αδύνα¬ 
τη, μπορεί να εγκριθεί η λειτουργία τμήματος Γενικής 
Παιδείας, τομέα ή ειδικότητας ανεξάρτητα από τον 
αριθμό των φοιτούντων μαθητών μετά από πλήρως 
αιτιολογημένη εισήγηση του Διευθυντή της Διεύθυν¬ 
σης Δευτεροβάθμιας Εκπαίδευσης και απόφαση του 
Περιφερειακού Διευθυντή Εκπαίδευσης, η οποία κοι¬ 
νοποιείται στη Διεύθυνση Επαγγελματικής Εκπαίδευσης 
του ΥΠ.Π.Ε.Θ., υπό την προϋπόθεση ότι υπηρετούν στις 
σχολικές αυτές μονάδες εκπαιδευτικοί ειδικοτήτων που 
διδάσκουν τα μαθήματα του Τομέα/Ειδικότητας σε Α', Β' 
ή Γ' ανάθεση και υπάρχει η απαιτούμενη εργαστηριακή 
υποδομή. 

5. Στην περίπτωση λειτουργίας ενός μόνο τμήματος 
Τομέα της Β' τάξης ή ενός μόνο τμήματος Ειδικότητας 
της Γ' τάξης, το οποίο είναι το μοναδικό τμήμα ίδιου το¬ 
μέα ή ειδικότητας στις σχολικές μονάδες αρμοδιότητας 
μιας Διεύθυνσης Δευτεροβάθμιας Εκπαίδευσης, είναι 
δυνατή η έγκριση της λειτουργίας του τμήματος αυτού 
με βάση: 

α. Τα κατώτατα όρια της περίπτωσης 2 για τις σχολι¬ 
κές μονάδες των κατηγοριών από Α' έως και Γ' (περί¬ 
πτωση 1). 

β. Τα κατώτατα όρια της περίπτωσης 3 για τις σχολι¬ 
κές μονάδες των κατηγοριών από Δ' έως και Ζ' (περί¬ 
πτωση 2). 

Η έγκριση λειτουργίας του τμήματος αυτού γίνεται με 
απόφαση του Περιφερειακού Διευθυντή Εκπαίδευσης, 
η οποία κοινοποιείται στη Διεύθυνση Επαγγελματικής 
Εκπαίδευσης του ΥΠ.Π.Ε.Θ., ύστερα από αιτιολογημένη 
εισήγηση του Διευθυντή της οικείας Διεύθυνσης Δευτε¬ 
ροβάθμιας Εκπαίδευσης. 

Άρθρο 2 

Μεταβατικές Διατάξεις 

Κατά το σχολικό έτος 2017-2018 είναι δυνατή η λει¬ 
τουργία τμημάτων ειδικότητας της Δ' τάξης Εσπερινών 
ΕΠΑ.Λ., τα οποία λειτουργούν σύμφωνα με τα οριζόμε¬ 
να στον ν. 4186/2013, και τα οποία δεν ικανοποιούν τα 
προβλεπόμενα στην παρούσα απόφαση όρια ελάχιστου 
αριθμού μαθητών, στην περίπτωση που δεν είναι δυνατή 
η μεταφορά μαθητών/-τριών των τμημάτων αυτών σε 
αντίστοιχα τμήματα στο πλησιέστερο Επαγγελματικό Λύ¬ 
κειο. Η έγκριση λειτουργίας των τμημάτων αυτών γίνεται 
με απόφαση του Περιφερειακού Διευθυντή Εκπαίδευ¬ 
σης, η οποία κοινοποιείται στη Διεύθυνση Επαγγελμα¬ 
τικής Εκπαίδευσης του ΥΠ.Π.Ε.Θ., ύστερα από πλήρως 
αιτιολογημένη εισήγηση του Διευθυντή της Διεύθυνσης 
Δευτεροβάθμιας Εκπαίδευσης. 

Άρθρο 3 

Καταργούμενες Διατάξεις 

Καταργείται από την έναρξη ισχύος της παρούσας 
απόφασης κάθε γενική ή ειδική διάταξη η οποία αφο¬ 
ρά σε θέματα που ρυθμίζονται από την απόφαση αυτή 
ή αντίκειται στις διατάξεις αυτής, εκτός και αν ορίζεται 
διαφορετικά στις επιμέρους διατάξεις. 

Η ισχύς της παρούσης αρχίζει από το σχολικό έτος 
2017-2018. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Αυγούστου 2017 
Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 


Αριθμ. 55325 _ (3) 

Σύσταση και συγκρότηση ειδικής νομοπαρα¬ 
σκευαστικής επιτροπής με αντικείμενο: α) τη 
σύνταξη κοινής υπουργικής απόφασης, με την 
οποία θα καθοριστεί ο φορέας και η διαδικασία 
υλοποίησης των μέτρων προστασίας μαρτύρων 
που περιλαμβάνονται στην παρ. 2 του άρθρου 9 
ν. 2928/2001 (ΦΕΚΑ' 141), όπως τροποποιήθη¬ 
κε με το άρθρο όγδοο παρ. 1 του ν. 3875/2010 
(ΦΕΚ Α' 158) και β) την ενίσχυση του νομοθετι¬ 
κού πλαισίου για την προστασία των μαρτύρων 
δημοσίου συμφέροντος (άρθ. 45Β ΚΠοινΔ, άρθ. 
26 Κώδικα Κατάστασης Δημοσίων Πολιτικών Δι¬ 
οικητικών Υπαλλήλων και Υπαλλήλων Ν.Π.Δ.Δ. 
(κ.ν. 3528/2007, ΦΕΚ Α' 26) και άρθ. 9 παρ. 7 
ν. 2928/2001), την επέκταση του καθεστώτος 
προστασίας και σε άτομα που παρέχουν πληρο¬ 
φορίες για άλλα σοβαρά ποινικά αδικήματα, κα¬ 
θώς και τη διασφάλιση ενιαίας εφαρμογής του 
θεσμικού πλαισίου προστασίας των μαρτύρων 
δημοσίου συμφέροντος τόσο στο δημόσιο όσο 
και στον ιδιωτικό τομέα. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) Του άρθρου 9 παρ. 2 και 3 του ν. 2928/2001 
(ΦΕΚ Α' 141), όπως τροποποιήθηκαν με το άρθρο όγδοο 
παρ. 1 του ν. 3875/2010 (ΦΕΚ Α' 158) και το άρθρο δέ¬ 
κατο ένατο του ν. 4411/2016 (ΦΕΚ Α' 142/3.8.2016), 
αντίστοιχα, 

β) του άρθρου 5 παρ. 6 του ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

γ) του άρθρου 21 του ν. 4354/2015 (ΦΕΚ Α' 176) «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», 

δ) του άρθρου 7 παρ. 2 περ. β' του ν. 3469/2006 «Εθνι¬ 
κό Τυπογραφείο, Εφημερίςτης Κυβερνήσεως και λοιπές 
διατάξεις» (ΦΕΚ Α' 131), όπως ισχύει και 

ε) του π.δ. 125/5.11.2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ τ. Α' 210). 

2) Το υπ' αριθμ. πρωτ. 181565/4.7.2017, το υπ' αριθμ. 
πρωτ. 1005/17/427585/1.3.2017 έγγραφο του Αρχη¬ 
γείου της Ελληνικής Αστυνομίας, το υπ' αριθμ. πρωτ. 
ΤΑΔΚ 206/2017/15.3.2017 έγγραφο του Υπουργείου 

Εσωτερικών, το υπ' αριθμ. πρωτ. Π48-13810/22.3.2017 
έγγραφο του Υπουργείου Εξωτερικών, το υπ' αριθμ. 
πρωτ. 2252/10.3.2017 έγγραφο του Υπουργείου Παι¬ 
δείας, Έρευνας και Θρησκευμάτων, το υπ' αριθμ. πρωτ. 
2/83569/0004/17.10.2016 έγγραφο του Υπουργείου 
Οικονομικών και το υπ' αριθμ. πρωτ. ΔΙΔΚ/Φ.38/5/ 
οικ.19771/20.6.2017 έγγραφο του Υπουργείου Διοικη¬ 
τικής Ανασυγκρότησης. 

3) Την ανάγκη σύστασης και συγκρότησης της εν θέ- 
ματι ειδικής νομοπαρασκευαστικής επιτροπής. 

4) Το γεγονός ότι από τις διατάξεις της παρούσας δεν 
προκαλείται δαπάνη, αποφασίζουμε: 

Α) Τη σύσταση και συγκρότηση ειδικής νομοπαρα¬ 
σκευαστικής επιτροπής με αντικείμενο: α) τη σύνταξη 
κοινής υπουργικής απόφασης, με την οποία θα καθορι¬ 
στεί ο φορέας και η διαδικασία υλοποίησηςτων μέτρων 
προστασίας μαρτύρων που περιλαμβάνονται στην παρ. 
2 του άρθρου 9 ν. 2928/2001 (ΦΕΚΑ' 141), όπωςτροπο- 
ποιήθηκε με το άρθρο όγδοο παρ. 1 του ν. 3875/2010 
(ΦΕΚ Α' 158) και β) την ενίσχυση του νομοθετικού 
πλαισίου για την προστασία των μαρτύρων δημοσίου 
συμφέροντος (άρθ. 45Β ΚΠοινΔ, άρθ. 26 Κώδικα Κατά¬ 
στασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. (κ.ν. 3528/2007, ΦΕΚ Α' 26) και 
άρθ. 9 παρ. 7 ν. 2928/2001), την επέκταση του καθεστώ¬ 
τος προστασίας και σε άτομα που παρέχουν πληροφο¬ 
ρίες για άλλα σοβαρά ποινικά αδικήματα, καθώς και τη 
διασφάλιση ενιαίας εφαρμογής του θεσμικού πλαισίου 
προστασίας των μαρτύρων δημοσίου συμφέροντος 
τόσο στο δημόσιο όσο και στον ιδιωτικό τομέα. 

Η ειδική νομοπαρασκευαστική επιτροπή αποτελείται 
από τους: 

1. Αναστάσιο Τριανταφύλλου του Στυλιανού, Επίκου¬ 
ρο Καθηγητή στο Δημοκρίτειο Πανεπιστήμιο Θράκης, 
δικηγόρο Πειραιά, ως Πρόεδρο. 

2. Ιωάννη Δραγάτση του Ευθυμίου, Εισαγγελέα Πρωτο¬ 
δικών Αθηνών, με αναπληρώτρια την Χριστιάνα Φραγκιά 
του Μιχαήλ, Αντεισαγγελέα Πρωτοδικών Αθηνών. 

3. Παναγιώτη Κούμπουλα του Θεοδώρου, Διευθυντή 
της Διεύθυνσης Δημόσιας Ασφάλειας του Αρχηγείου της 
Ελληνικής Αστυνομίας, με αναπληρωτή τον Γεώργιο Χα- 
λυβόπουλο του Θεοφίλου, Τμηματάρχη του Τμήματος 
Ανάλυσης και Αντιμετώπισης του Εγκλήματος της ίδιας 
ως άνω διεύθυνσης. 

4. Κωνσταντίνο Ευσταθίου του Ιωάννη, Προϊστάμενο 
του Τμήματος Αστικής και Δημοτικής Κατάστασης της 
Διεύθυνσης Αστικής και Δημοτικής Κατάστασης της 
Γενικής Διεύθυνσης Ηλεκτρονικής Διακυβέρνησης και 
Εκλογών του Υπουργείου Εσωτερικών, με αναπληρωτή 
τον Γεώργιο Πάρχα του Κωνσταντίνου, υπάλληλο της 
ίδιας ως άνω Υπηρεσίας. 

5. Ποθητή Μιχαλίτση του Ελευθερίου, υπάλληλο ΠΕ 
Διοικητικού με βαθμό Δ' της Διεύθυνσης Προσωπικού 
και Διοικητικής Οργάνωσης του Υπουργείου Εξωτερικών, 
με αναπληρωτή τον Νικόλαο Σπυράτο του Διονυσίου, 
υπάλληλο ΠΕ Διοικητικού με βαθμό Δ' της ίδιας ως άνω 
Υπηρεσίας. 

6. Σοφία Λαπατά του Σπυρίδωνος, Προϊσταμέ- 
νη του Τμήματος Μαθητικής Μέριμνας και Σχολικής 


Ζωής της Διεύθυνσης Σπουδών, Προγραμμάτων και 
Οργάνωσης Πρωτοβάθμιας Εκπαίδευσης του Υπουρ¬ 
γείου Παιδείας, Έρευνας και Θρησκευμάτων, με ανα- 
πληρώτρια τη Μαρία Τουρλούπη του Κωνσταντίνου, 
υπάλληλο Π.Ε. Διοικητικού-Οικονομικού της Γενικής 
Γραμματείας του Υπουργείου Παιδείας, Έρευνας και 
Θρησκευμάτων. 

7. Αθανάσιο Γεωργαντώνη του Μιχαήλ, Προϊστά¬ 
μενο του Τμήματος της Ειδικής Διεύθυνσης Ελέγχου 
Εθνικών και κοινοτικών Δαπανών και Καταπολέμησης 
Απάτης και Διαφθοράς της Ειδικής Γραμματείας ΣΔΟΕ 
του Υπουργείου Οικονομικών, με αναπληρωτή τον 
Δημήτριο Κατρή του Κωνσταντίνου, Προϊστάμενο του 
Τμήματος της Περιφερειακής Διεύθυνσης Δίωξης Οικο¬ 
νομικού Εγκλήματος Αττικής-Αιγαίου της ίδιας ως άνω 
Υπηρεσίας. 

8. Ειρήνη Χριστοφόρου - Χριστοφορίδη του Χρυσο¬ 
στόμου, Προϊσταμένη του Τμήματος Πειθαρχικής Ευ¬ 
θύνης και Δεοντολογίας της Διεύθυνσης Διαχείρισης 
Ανθρώπινου Δυναμικού του Υπουργείου Διοικητικής 
Ανασυγκρότησης, με αναπληρωτή τον Χρήστο Πετσι- 
μέρη του Γεωργίου, μόνιμο υπάλληλο, με βαθμό Α' του 
κλάδου ΠΕ και κατηγορίας Διοικητικής Οργάνωσης του 
Υπουργείου Διοικητικής Ανασυγκρότησης. 

9. Ευαγγελία Κονταρά του Παναγιώτη, Ειδική Σύμβου¬ 
λο στο Γραφείο της Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης, με αναπληρώ- 
τρια την Αναστασία Μαγκλή του Χαραλάμπου, ειδικό 
επιστημονικό προσωπικό στο ίδιο ως άνω Γραφείο. 

10. Ειρήνη Σταμούλη του Σωτηρίου, δικηγόρο, διδά¬ 
κτορα εγκληματολογίας, μετακλητή υπάλληλο στην Γε¬ 
νική Γραμματεία για την Καταπολέμηση της Διαφθοράς, 
με αναπληρώτρια την Μαργαρίτα Γασπαρινάτου του Δη- 
μητρίου, δικηγόρο, διδάκτορα Νομικής. 

11. Ελλάδα-Έλλη Τζούρου του Σπυρίδωνα, δικηγόρο, 
ως εκπρόσωπο του Υπουργείου Υγείας, με αναπληρωτή 
τον Νικόλαο Ράπτη του Αποστόλου, δικηγόρο. 

12. Ιωάννη Βλάχο του Αθανασίου, δικηγόρο Θεσσα¬ 
λονίκης, ειδικό συνεργάτη στο Γραφείο του Υπουργού 
Δικαιοσύνης, Διαφάνειας και Ανθρωπίνων Δικαιωμάτων, 
με αναπληρώτρια την Γεωργία Κατσίμπρα του Ιωάννη, 
ειδική συνεργάτη στο Γραφείο του Υπουργού Δικαιοσύ¬ 
νης, Διαφάνειας και Ανθρωπίνων Δικαιωμάτων. 

13. Δημήτριο Βασιλείου του Κωνσταντίνου, δικηγόρο 
Αθηνών, ως μέλη. 

Χρέη γραμματέως θα εκτελεί η Αναστασία Ξεπαπαδέα 
του Δημητρίου, δικηγόρος Αθηνών, ειδική συνεργάτης 
στο Γραφείο του Αναπληρωτή Υπουργού Δικαιοσύνης, 
Διαφάνειας και Ανθρωπίνων Δικαιωμάτων. 

Η ειδική νομοπαρασκευαστική επιτροπή οφείλει να 
περατώσει το έργο της έως τις 31 Οκτωβρίου 2017. 

Β) Στον Πρόεδρο, τα μέλη και την εκτελούσα χρέη 
γραμματέα της ανωτέρω ειδικής νομοπαρασκευαστικής 
επιτροπής ουδεμία αποζημίωση καταβάλλεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 

Αριθμ. 2872 _ (4) 

Εφαρμογή προσωρινών κυκλοφοριακών ρυθ¬ 
μίσεων για τις ανάγκες του έργου «Συντήρηση 
πρωτεύοντος επαρχιακού οδικού δικτύου Νο7 
τμήμα Διδυμότειχο-Κυανή-Μεταξάδες-Πολια-Λά- 
δης» σύμφωνα με την υπ' αριθμ. 104/2017 από¬ 
φαση του Περιφερειακού Συμβουλίου Ανατολι¬ 
κής Μακεδονίας και Θράκης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .Το ν. 2503/1997 (ΦΕΚ Α' 107/1997) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
τηνΤοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα το 
αρθρ. 186, παράγ. ΣΤ, εδάφιο 18. 

3. Το π.δ. 142/2010 (ΦΕΚ 235/Α727-12-2010) «Οργα¬ 
νισμός Αποκεντρωμένης Διοίκησης Μακεδονίας - Θρά¬ 
κης..». 

4. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015 και ΦΕΚ 21/Α721-2-2016) «Εκδημοκρα¬ 
τισμός της Διοίκησης-καταπολέμηση Γραφειοκρατίας και 
Ηλεκτρονική Διακυβέρνηση. Αποκατάσταση αδικιών και 
άλλες διατάξεις» περί Συντονιστή της Αποκεντρωμένης 
Διοίκησης. 

5. Την με αριθμ. 14138 (ΦΕΚ 250/τ.Υ.Ο.Δ.Δ./26-5-2017 
- ΑΔΑ: ΩΩ09465ΧΘ7-ΗΜΞ) απόφαση του Υπουργού 
Εσωτερικών «Διορισμός του Ιωάννη Σάββα του Κωνστα¬ 
ντίνου ως συντονιστή της Αποκεντρωμένης Διοίκησης 
Μακεδονίας-Θράκης». 

6. Την με αριθμ. 35748/30-05-2017 (ΦΕΚ 35748/ 
30-5-2017) απόφαση του Συντονιστή της Α.Δ.Μ.Θ. «Ανά¬ 
θεση άσκησης αρμοδιοτήτων σε οργανικές σε οργανικές 
μονάδες της Αποκεντρωμένης Διοίκησης Μακεδονίας- 
Θράκης και παροχή και παροχή εξουσιοδότησης υπο¬ 
γραφής πράξεων και εγγράφων "Με εντολή Συντονιστή" 
στους προϊσταμένους των οργανικών μονάδων της Απο¬ 
κεντρωμένης Διοίκησης Μακεδονίας-Θράκης». 

7. Την υπ'αριθμ. 54218/11-07-2013 απόφαση Γενικού 
Γραμματέα Αποκεντρωμένης Διοίκησης Μακεδονίας- 
Θράκης με θέμα «Άσκηση αρμοδιότητας έγκρισης απο¬ 
φάσεων Ο.Τ.Α. α' και β' βαθμού περί κυκλοφοριακών 
ρυθμίσεων» (ΑΔΑ: ΒΛ4ΙΡ1Υ-ΠΔΙ). 

8. Το ν. 2696/1999 «Κύρωση του Κώδικα Οδικής Κυ¬ 
κλοφορίας» όπως τροποποιήθηκε με το άρθρο 11 του 
ν. 3082/2001, το άρθρο 46 του ν. 3542/2007 «Τροπο¬ 
ποιήσεις διατάξεων του Κ.Ο.Κ.» και το άρθρο 48 του 
ν. 4313/2014. 

9. Το υπ'αριθμ. 15109/13-5-2013 έγγραφο Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων ΟΤΑ που αφορούν μέτρα ρύθμισης οδικής κυκλο¬ 
φορίας από τους Γενικούς Γραμματείς Αποκεντρωμένων 
Διοικήσεων». 

10. Την με αριθμ. πρωτ. ΔΟΥ 220/15-1-2015 εγκύκλιο 
της Γενικής Γραμματείας Υποδομών του Υπ. ΥΠΟΜΕΔΙ 


«Μέτρα ρύθμισης της κυκλοφορίας για την εκτέλεση 
έργων στο οδικό δίκτυο της χώρας-Εφαρμογή των δι¬ 
ατάξεων του άρθρου 52 του ν. 2696/1999 (Κ.Ο.Κ.)...». 

11. Την Τεχνική Προδιαγραφή Σήμανσης, εκτελούμε- 
νων έργων σε οδούς εντός και εκτός κατοικημένων περι¬ 
οχών, όπως εγκρίθηκε με την ΔΙΠΑΑΔ/οκ/502/1 -7-2003 
απόφαση Υφυπουργού ΠΕΧ.ΧΩ.Δ.Ε. και την αριθμ. απόφ. 
ΔΜΕΟ/Ο/613/2011 «Έγκριση 1)Οδηγιών Μελετών Οδι¬ 
κών έργων Κατακόρυφης Σήμανσης Αυτοκινητοδρόμων 
(ΟΜΟΕ-ΚΣΑ), 2)Προδιαγραφών και Οδηγιών Σήμανσης 
Εκτελούμενων Έργων (ΟΜΟΕ-ΣΕΕΟ)» (ΦΕΚ 905/Β7 
20-5-2011) της Γενικής Γραμματείας Δημοσίων Έργων. 

12. Το ν. 3463/2006 (ΦΕΚ 114/Α78-6-2006) «Κώδικας 
Δήμων και Κοινοτήτων ...». 

13. Την με αριθμ. 104/2017 απόφαση του Περιφερει¬ 
ακού Συμβουλίου Ανατολικής Μακεδονίας και Θράκης 
(ΑΔΑ: 7ΞΡ07ΛΒ-0ΞΗ) σχετικά με την έγκριση έκδοση 
απόφασης προσωρινής ρύθμισης κυκλοφοριακών συν¬ 
θηκών - εργοταξιακής σήμανσης στο Επαρχιακό οδικό 
δίκτυο ΔΙΔΥΜΟΤΕΙΧΟΥ - ΚΥΑΝΗΣ - ΜΕΤΑΞΑΔΩΝ - ΠΟ¬ 
ΔΙΑΣ- ΛΑΔΗΣ του έργου: «ΣΥΝΤΗΡΗΣΗ ΠΡΩΤΕΥΟΝΤΟΣ 
ΕΠΑΡΧΙΑΚΟΥ ΟΔΙΚΟΥ ΔΙΚΤΥΟΥ Νο7 ΤΜΗΜΑ ΔΙΔ/ΧΟΥ- 
ΚΥΑΝΗ - ΜΕΤΑΞΑΔΕΣ - ΠΟΛΙΑ - ΛΑΔΗ». 

14. Το με αριθμ. πρωτ. 11790/24-7-2017 έγγραφο της 
Α.Δ.Μ.-Θ./Τμ. Διοικητικού-Οικονομικού Ν. Έβρου περί 
ελέγχου νομιμότητας της αριθμ. 143/2017 απόφασης 
του Δ.Σ. Αλεξ/πολης. (α.π. ΔΙ.ΠΕ.ΧΩ.Σ. 3093/24-07-2017). 

15. Το από Ιούνιο 2017 σχέδιο του πολιτικού μηχανικού 
Ν. Καιρίδη με θέμα «Εργοταξιακή σήμανση τμημάτων 
προς αποκατάσταση» όπως ελέγχθηκε και θεωρήθηκε 
από την Δ.Τ.Ε. Π.Ε. Έβρου. 

16. ΤηνΤεχνική Έκθεση Προσωρινής Σήμανσης Οδών 
της Δ/νσης Τεχνικών Έργων ΠΕ Έβρου του Τμήματος Συ- 
γκοιν. Έργων, (α.π. ΔΙ.ΠΕ.ΧΩ.Σ. 2872/13-07-2017). 

17. Το γεγονός ότι δεν προκαλείται, με την παρούσα, 
δαπάνη στον κρατικό προϋπολογισμό, αποφασίζουμε: 

την εφαρμογή των προσωρινών κυκλοφοριακών 
ρυθμίσεων - εργοταξιακή σήμανση για τις ανάγκες του 
έργου «Συντήρηση πρωτεύοντος επαρχιακού οδικού δι¬ 
κτύου Νο7 τμήμα Διδυμότειχο-Κυανή-Μεταξάδες-Πολια- 
Λάδης» σύμφωνα με την υπ' αριθμ. 104/2017 απόφαση 
του Περιφερειακού Συμβουλίου Ανατολικής Μακεδονίας 
και Θράκης (ΑΔΑ: 7ΞΡ07ΛΒ-0ΞΗ). 

Οι αποκαταστάσεις αυτές θα λάβουν χώρα σε διάφο¬ 
ρα τμήματα της υπό μελέτης οδού, από το Στρατιωτικό 
Νεκροταφείο Διδυμοτείχου έως τον οικισμό Λάδης, τα 
οποία έχουν εντοπισθεί από την Τεχνική Υπηρεσία και 
στα οποία θα διαστρωθεί ισοπεδωτική στρώση ασφαλ- 
τικού μίγματος μεταβλητού πάχους.Το έργο θα πραγμα¬ 
τοποιείται τμηματικά και το εργοτάξιο θα είναι συνεχώς 
μετακινούμενο. Για την τροποποίηση των κυκλοφορι- 
ακών συνθηκών, θα χρησιμοποιηθεί η τυπική διάταξη 
σήμανσης των Ο.Μ.Ο.Ε. (Σχήμα 2.1.3, 

Υπεραστικές οδοί - Εργοτάξια μακράς διάρκειας - 
Εναλλάξ κυκλοφορία των δύο κατευθύνσεων). Η σή¬ 
μανση θα γίνει ως εξής: 

Στο ρεύμα κυκλοφορίας από τη μεριά της ζώνης έργων 
και για τετρακόσια μέτρα πριν από αυτήν, θα τοποθετη¬ 
θεί πινακίδα Κ-20 (Κίνδυνος λόγω εκτελούμενων έργα- 

σιών στην οδό) μαζί με πινακίδα ΠΡ-1 (400μ). Στα τρια¬ 
κόσια μέτρα θα τοποθετηθεί πινακίδα Ρ-32(50Ι<ιη) ενώ 
στα διακόσια μέτρα θα τοποθετηθούν πινακίδες Κ-6δ 
(επικίνδυνη στένωση από δεξιά) και Ρ-30(απαγορεύεται 
η προσπέραση). Στα εκατό μέτρα θα τοποθετηθεί πινακί¬ 
δα Ρ32 (30Ι<ιτ)) ενώ στα είκοσι μέτρα θα τοποθετηθεί πι¬ 
νακίδα Ρ-5 (προτεραιότητα της αντιθέτως ερχόμενης κυ¬ 
κλοφορίας). Θα ακολουθήσουν πινακίδες Π-77 και Ρ52α, 
ώστε να καθοδηγείται η κυκλοφορία προς τα αριστερά 
του χώρου εργασιών. Στο πέρας της Ζώνης έργων θα 
τοποθετηθεί πινακίδα Ρ-36 (τέλος απαγορεύσεων). Στο 
ρεύμα κυκλοφορίας απέναντι από τη ζώνη έργων και για 
τετρακόσια μέτρα πριν από αυτήν, θα τοποθετηθεί πινα¬ 
κίδα Κ-20 (Κίνδυνος λόγω εκτελούμενων εργασιών στην 
οδό) μαζί με πινακίδα ΠΡ-1 (400μ). Στα τριακόσια μέτρα 
θα τοποθετηθεί πινακίδα Ρ-32(50Κιη) ενώ στα διακόσια 
μέτρα θα τοποθετηθούν πινακίδες Κ-6α (επικίνδυνη στέ¬ 
νωση από αριστερά) και Ρ-30(απαγορεύεται η προσπέ¬ 
ραση). Στα εκατό μέτρα θα τοποθετηθεί πινακίδα Ρ32 
(30Ι<Γη) ενώ στα είκοσι μέτρα θα τοποθετηθεί πινακίδα 
Ρ-6 (προτεραιότητα έναντι επερχόμενης κυκλοφορίας). 
Θα ακολουθήσουν πινακίδες Π-78 και Ρ52δ, ώστε να 
καθοδηγείται η κυκλοφορία προς τα δεξιά του χώρου 
εργασιών. Στο πέρας της Ζώνης έργων θα τοποθετηθεί 
πινακίδα Ρ-36 (τέλος απαγορεύσεων). 

Η ρύθμιση της κυκλοφορίας θα γίνεται με την παρου¬ 
σία σημαιοφόρων ενώ με το πέρας των εργασιών θα 
αποκαθίσταται η κυκλοφορία των οχημάτων και στα δύο 
ρεύματα. Οι προτεινόμενες κυκλοφοριακές ρυθμίσεις εί¬ 
ναι απαραίτητες προκειμένου, με την υλοποίηση τους, να 
εκτελεστούν απρόσκοπτα και με ασφάλεια οι εργασίες 
του υπόψη έργου. 

Η παρούσα απόφαση αυτή χορηγείται με τις εξής προ¬ 
ϋποθέσεις: 

1. Οι ανωτέρω κυκλοφοριακές ρυθμίσεις σήμανσης 
εκτέλεσης έργων, οι πινακίδες, (οι θέσεις τους και τα τε¬ 
χνικά χαρακτηριστικά τους), οι κώνοι, η απόσταση μετα¬ 
ξύ τους, ο φωτισμός, η διαμόρφωση των λωρίδων κ.λπ. 
θα πραγματοποιούνται σύμφωνα με τα αναφερόμενα 
στις Οδηγίες Μελετών Οδικών Έργων (8ο σχετικό). 

2. Η τοποθέτηση των πινακίδων θα εφαρμοστεί όπως 
αυτές αποτυπώνονται στο σχέδιο που συνοδεύει την 
Τεχνική Περιγραφή (15ο σχετικό). 

3. Οι κυκλοφοριακές ρυθμίσεις που ορίζονται με την 
παρούσα, ισχύουν από την τοποθέτηση των προβλε- 
πόμενων πινακίδων σήμανσης ή και των διαγραμμίσε¬ 
ων στο οδόστρωμα και έως την περαίωση του έργου ή 
έως και των ενδεχόμενων παρατάσεων που πιθανόν θα 
απαιτηθούν. 

4.0 ανάδοχος εκτέλεσης του έργου υποχρεώνεται για 
την έγκαιρη ενημέρωση του αρμόδιου ΤμήματοςΤρο- 
χαίας για την υλοποίηση της κυκλοφοριακής ρύθμισης, 
σε συνεργασία με το οποίο θα πραγματοποιηθεί η υλο¬ 
ποίηση της ρύθμισης. 

5. Οι εργασίες θα πραγματοποιούνται σε ώρες μειω¬ 
μένου φόρτου κυκλοφορίας. 

6. Οι παρεμβάσεις θα ολοκληρώνονται αυθημερόν, με 
την σήμανση που αναφέρεται στο συνημμένο σχέδιο, 
κατά τη διάρκεια της ημέρας και οπωσδήποτε πριν τη 


δύση του ηλίου. Σε περίπτωση που απαιτηθεί η συνέχι¬ 
ση των εργασιών και σε ώρες μετά τη δύση του ηλίου 
επιβάλλεται η χρήση πινακίδων οριοθέτησης έργων με 
αναλάμποντες φανούς, οι οποίοι τοποθετούνται ανά 6μ. 

7. Οι εργασίες του εν λόγω έργου θα ολοκληρώνονται 
εντός της ημέρας και θα απομακρύνεται οποιαδήποτε 
σήμανση εκτέλεσης έργων. Στην περίπτωση που είναι 
αναγκαίο η σήμανση να παραμείνει και κατά τις βραδινές 
ώρες, θα ληφθεί μέριμνα από την εργοληπτική εταιρεία 
ώστε να λειτουργούν σωστά οι χρησιμοποιούμενοι ανα¬ 
λάμποντες φανοί και να υπάρχει επαρκής φωτισμός για 
την ασφαλή κυκλοφορία των οχημάτων και των πεζών. 

8. Για όλο το χρονικό διάστημα ισχύος των κυκλοφορι- 
ακών ρυθμίσεων οι πινακίδες σήμανσης επιβάλλεται να 
είναι ευδιάκριτες, να προειδοποιούν και να καθοδηγούν 
ασφαλώς τους διερχόμενους οδηγούς και πεζούς και να 
τοποθετούνται έτσι ώστε να μην εμποδίζουν την οδική 
κυκλοφορία και να μην προκαλούν ατυχήματα. Επιση- 
μαίνεται ότι απαιτείται συχνός έλεγχος των πινακίδων 
από την ανάδοχη εταιρεία όσο και από την αστυνομική 
αρχή. 

9. Για τη λήψη μέτρων ασφαλείας κατά την εκτέλεση 
του έργου του θέματος προς αποφυγή τυχόν ατυχημά¬ 
των, αστικά και ποινικά υπεύθυνος είναι ο ανάδοχος, 
σύμφωνα με τις κείμενες διατάξεις εκτελέσεως των 
Δημοσίων έργων, καθώς και για την τήρηση των κείμε¬ 
νων διατάξεων περί ασφαλείας των εργαζομένων στα 
έργα όπως αυτά αναφέρονται στα εξής: Ε.Σ.Υ. Του έρ¬ 
γου, στο άρθρο 37 παρ. 7 του ν. 3669/2008 Κ.Δ.Ε., στα 
π.δ. 395 και 396/1994 (ΦΕΚ 220Α/19-12-1994) «Ελάχιστες 
προδιαγραφές ασφαλείας και υγείας εργαζομένων...» 
σε συμμόρφωση με τις οδηγίες 89/655 και 89/656 ΕΟΚ, 
καθώς και των τροποποιήσεών τους. 

10. Ο ανάδοχος του έργου, υποχρεούται σε όλη τη 
διάρκεια της εκτέλεσης των εργασιών να τοποθετεί και 
να συντηρεί σύμφωνα με την ισχύουσα Νομοθεσία και 
τις εγκεκριμένες πρότυπες Τεχνικές Προδιαγραφές σή¬ 
μανσης εκτελούμενων έργων (ΦΕΚ 946/Β79-7-2003) και 
(ΦΕΚ 905/Β720-5-2011) όπως ισχύουν σήμερα, τις απαι- 
τούμενες πινακίδες σήμανσης, τους φωτεινούς σημα¬ 
τοδότες, φανούς, αντανακλαστικά, κ.λπ., ώστε να εξα¬ 
σφαλίζεται, με αποκλειστική μέριμνα και ευθύνη του, 
η ομαλή και ασφαλής διεξαγωγή της κυκλοφορίας των 
οχημάτων και πεζών στην περιοχή των εκτελούμενων 
έργων, θα υπάρχει προσωπικό του αναδόχου, όποτε 
απαιτείται, για τη ρύθμιση της κυκλοφορίας, με τον κα¬ 
τάλληλο εξοπλισμό (ανακλαστική ενδυμασία, σημαίες 
κ.λπ.). Τα κατασκευαστικά χαρακτηριστικά των πινακί¬ 
δων όπως μέγεθος, χρώμα, υλικό κατασκευής και στήρι¬ 
ξη θα είναι αυτά που προβλέπονται στις Προδιαγραφές 
και Οδηγίες Σήμανσης Εκτελούμενων Έργων της Γενικής 
Γραμματείας Δημοσίων Έργων. Με την ολοκλήρωση των 
εργασιών και με ευθύνη του αναδόχου, σε όλο το μήκος 
θα εφαρμοστεί προσωρινή διαγράμμιση μέχρι να είναι 
δυνατή η εφαρμογή της οριστικής διαγράμμισης του 
τμήματος, σύμφωνα με τα αναφερόμενα στην μελέτη 
και τις ισχύουσες προδιαγραφές. 

11.0 υπεύθυνος εργοδηγός οφείλει να ενημερώνει 
άμεσα τον υπεύθυνο ασφαλείας του εργοταξίου για 

οποιοδήποτε περιστατικό συμβεί και που τυχόν θα 
προκαλέσει φθορά στη σήμανση/ασφάλιση της ζώνης 
την οποία ελέγχει. Επί πλέον ο υπεύθυνος ασφαλείας 
του εργοταξίου οφείλει να ενημερώνεται από τον τοπικό 
Σταθμό Τροχαίας, για τυχόν ύπαρξη περιστατικού που 
έχει προκαλέσει φθορά στη σήμανση-ασφάλιση εκτός 
της κύριας ζώνης του εργοταξίου την οποία μπορεί να 
ελέγξει άμεσα ο υπεύθυνος της εργοταξιακής ζώνης. Στις 
περιπτώσεις όπου παρουσιασθεί οποιαδήποτε φθορά, 
η ανάδοχος εταιρεία οφείλει να ενεργεί άμεσα για τη 
συντήρηση/αντικατάσταση των φθαρμένων στοιχείων. 

12. Η σειρά υλοποίησης των τμημάτων όπου θα γίνε¬ 
ται αποκλεισμός λωρίδας, θα καθορίζεται κάθε φορά σε 
συνεννόηση με την ΔΤΕ ΠΕ Έβρου. 

13. Κατά τη διάρκεια έναρξης του αποκλεισμού λωρί¬ 
δας, θα υπάρχουν σημαιοφόροι στις κατάλληλες θέσεις, 
για την έγκαιρη προειδοποίηση και πληροφόρηση μείω¬ 
σης της ταχύτητας των οχημάτων που κυκλοφορούν στο 
εν λόγω επαρχιακό οδικό δίκτυο και πλησιάζουν στην 
θέση τροποποίησης των κυκλοφοριακών συνθηκών. 

14. Οι λεπτομέρειες των προσωρινών ρυθμίσεων των 
συνθηκών κυκλοφορίας θα ισχύουν όπως καταγράφο¬ 
νται στην τεχνική έκθεση και το σχέδιο που την συνοδεύ¬ 
ει, όπως αυτά υπεβλήθησαν και ακολούθως υπογράφη- 
καν, θεωρήθηκαν και εγκρίθηκαν από την ΔΤΕ ΠΕ Έβρου. 

15. Απαιτείται ο έλεγχος για την παρακολούθηση και 
την τοποθέτηση των πινακίδων, τόσο από την ανάδοχο 
εταιρία και την επιβλέπουσα αρχή του έργου, όσο και 
από την Αστυνομική αρχή. 

16. Θα οριστεί και θα υπάρχει υπεύθυνο άτομο το 
οποίο κατά την είσοδο και έξοδο των οχημάτων στο 
εργοτάξιο, θα επιλαμβάνεται στην μετακίνηση και επα¬ 
νατοποθέτηση των σημάτων και λοιπού εξοπλισμού στη 
θέση τους, αμέσως μετά την προσέλευση ή αναχώρηση 
του οχήματος. 

17. Η ανάδοχος εταιρεία καθ'όλη τη διάρκεια λειτουρ¬ 
γίας του εργοταξίου οφείλει να προβαίνει σε τακτικούς 
ελέγχους, σε χρονικά διαστήματα όχι αραιότερα των 
τριών ημερών για να διαπιστώνει εάν όλα τα στοιχεία 
σήμανσης και ασφάλισης είναι στη σωστή θέση και 
βρίσκονται σε καλή κατάσταση και όπου απαιτείται να 
προβαίνει στην έγκαιρη συντήρηση/αντικατάσταση των 
ελλειπόντων στοιχείων. 

18. Σε περιπτώσεις καταστροφής των στοιχείων σή¬ 
μανσης/ασφάλισης λόγω εκτάκτου περιστατικού (ατύ¬ 
χημα, ακραίες καιρικές συνθήκες), ο εργοταξιάρχης 
οφείλει να ελέγχει τα στοιχεία που κατεστράφησαν και 
να προβαίνει στην εντός 24ωρών αντικατάστασή τους, 
με κοινοποίηση της ενέργειάς του προς την επιβλέπουσα 
υπηρεσία. 

19. Οι πινακίδες θα τοποθετούνται σε επαρκές ύψος 
ώστε να γίνονται εγκαίρως αντιληπτές από τους οδηγούς 
και η στήριξή τους θα είναι τέτοια ώστε να επαρκεί έναντι 
της ανεμοπίεσης. 

20. Πριν την εφαρμογή των κυκλοφοριακών ρυθμίσε¬ 
ων θα προηγηθεί έγκαιρα συνεννόηση με τις εμπλεκόμε¬ 
νες υπηρεσίας και συγκεκριμένα την οικεία Αστυνομική 
Δ/νση, καθώς και το ΕΚΑΒ, την Π.Υ., τα σωματεία ΤΑΞΙ 
και ΚΤΕΛ. 


21. Κατά τη διάρκεια έναρξης υλοποίησηςτης κυκλο- 
φοριακής ρύθμισης, να υπάρχουν σημαιοφόροι στις 
κατάλληλες θέσεις, για την έγκαιρη προειδοποίηση και 
πληροφόρηση μείωσης της ταχύτητας των οχημάτων 
που κυκλοφορούν στο εν λόγω οδικό δίκτυο και πλησι¬ 
άζουν τη ζώνη των έργων. 

22. Τυχόν σήμανση ή/και εμπόδια τα οποία θα απο¬ 
μακρυνθούν ή/και θα τοποθετηθούν αλλού κατά την 
εγκατάσταση οδικού σημείου διέλευσης θα επανατοπο- 
θετηθούν στην αρχική τους θέση, στο ίδιο επίπεδο όπως 
πριν, ενώ τυχόν κατεστραμμένες πινακίδες σήμανσης θα 
αντί κατασταθούν. 

23. Μετά το πέρας των εργασιών, θα απομακρυνθεί η 
εργοταξιακή σήμανση και τα αντίστοιχα τμήματα των 
οδών θα αποδοθούν πλήρως στην κυκλοφορία, απόλυτα 
καθαρά από φερτές και ξένες ύλες και ασφαλή για την 
κυκλοφορία των οχημάτων. 

24. Μετά το πέρας των εργασιών του εργοταξίου, ο 
ανάδοχος σε συνεργασία με την επιβλέπουσα υπηρεσία 
οφείλει να προβαίνει σε έλεγχο για να διαπιστωθεί αν 
όλα τα στοιχεία της εργοταξιακής σήμανσης/ασφάλισης 
έχουν αποξηλωθεί, ώστε να μη δημιουργείται σύγχυση 
στους κινούμενους, στο οδικό τμήμα, οδηγούς και εάν 
έχει αποκατασταθεί η κανονική κατακόρυφη και οριζό¬ 
ντια σήμανση. 

25. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης. 

26. Η Δ.Τ.Ε. Π.Ε. Έβρου είναι αρμόδια για την υλοποίη¬ 
ση των εν λόγω κυκλοφοριακών ρυθμίσεων. 

27. Η απόφαση αυτή δεν υποκαθιστά απαιτούμενες 
άδειες και εγκρίσεις. 

Το πρωτότυπο σχέδιο και η Τεχνική Περιγραφή που 
αφορούν τις άνω κυκλοφοριακές ρυθμίσεις, διατηρού¬ 
νται στο Αρχείο της Αποκεντρωμένης Διοίκησης Μακε- 
δονίας-Θράκης (ΔΙ.ΠΕ.ΧΩ.Σ.) και στο αρχείο του Δ.Τ.Ε. 
Π.Ε. Έβρου. 

Η παρούσα απόφαση ισχύει από την ημέρα δημοσί¬ 
ευσής της στην Εφημερίδα της Κυβερνήσεως και εφαρ¬ 
μόζεται με την τοποθέτηση των οικείων πινακίδων σή¬ 
μανσης, των σηματοδοτών ή των διαγραμμίσεων στο 
οδόστρωμα. Η χρονική διάρκεια ισχύος είναι όλη η δι¬ 
άρκεια υλοποίησης του έργου συμπεριλαμβανομένων 
και των ενδεχόμενων παρατάσεων που θα δοθούν από 
την Δ.Τ.Ε. Π.Ε. Έβρου. Η απόφαση αυτή θα αναρτηθεί στο 
διαδίκτυο σύμφωνα με τις διατάξεις του ν. 3861/2010 
(ΦΕΚ112Α713-7-2010). 

Κατά της απόφασης αυτής μπορεί να ασκηθεί προ¬ 
σφυγή ενώπιον του Υπουργού Υποδομών, Μεταφορών 
και Δικτύων, μέσα σε διάστημα τριάντα (30) ημερών από 
τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Αυγούστου 2017 

Ο Συντονιστής 

Αποκεντρωμένης Διοίκησης 


ΙΩΑΝΝΗΣ ΣΑΒΒΑΣ 

Χορήγηση άδειας ίδρυσης και λειτουργίας 

Ωδείου. 

Ο ΔΗΜΑΡΧΟΣ ΠΑΓΓΑΙΟΥ ΝΟΜΟΥ ΚΑΒΑΛΑΣ 

Έχοντας υπόψη: 

1. Τις διατάξεις: 

α. Του άρθρου 94, παρ. 4, και του άρθρου 95, 
παρ. 1 του ν. 3852/2010 «Πρόγραμμα Καλλικράτης» 
(ΦΕΚ 87/Α/2010). 

β. Του ν. 299/1976 «Περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτι¬ 
κών μουσικών ιδρυμάτων» (ΦΕΚ 90/Α/1976) και του 
β.δ/τος 16/1966 «Περί ιδρύσεως ιδιωτικών μουσικών 
ιδρυμάτων» (ΦΕΚ 7/Α/1966). 

γ.Του άρθρου 10του ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

δ. Την υπ' αριθμ. ΥΠΠΟ/78036/2473/19.10.2004 
υπουργική απόφαση «Καθορισμός προδιαγραφών κτιρί¬ 
ων για στέγαση Μουσικού Εκπαιδευτηρίου» (ΦΕΚ 1595/ 
Β/2004). 

ε.Την υπ'αριθμ. ΥΠΠΟ/ΚΑΤΕΧΝ/Δ/7388/7.2.1994 από¬ 
φαση (ΦΕΚ 123/Β/23.2.1994) «Καθορισμός παράβολου 
για ίδρυση Ανωτέρων Σχολών Καλλιτεχνικής Εκπαίδευ¬ 
σης και ιδιωτικών Μουσικών Εκπαιδευτηρίων». 

στ. Την υπ' αριθμ. ΥΠΠΟΤ/οικ.38573/1216/31.3.201 1 
κοινή υπουργική απόφαση (ΦΕΚ 693/Β/2011) «Διεκπε¬ 
ραίωση και απλούστευση της διοικητικής διαδικασίας 
χορήγησης άδειας ίδρυσης και λειτουργίας ιδιωτικών 
μουσικών εκπαιδευτικών ιδρυμάτων (Ωδείων, Μουσι¬ 
κών Σχολών ή Παραρτημάτων αυτών) μέσω των Ενιαίων 
Κέντρων Εξυπηρέτησης». 

2. Την υπ'αριθμ. 6647/29.03.2017 αίτηση της ΜΠΟΥΓΕ- 
ΛΗ ΠΑΡΑΣΚΕΥΗ μετά συνημμένα δικαιολογητικά. 

3. Το 27/18.07.2017 πρακτικό αυτοψίας της Επιτρο¬ 
πής Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτικών Ιδρυμάτων, το οποίο αναφέ¬ 


ρεται στο κτίριο ΕΠΙΤΗΣΣΥΜΒΟΛΗΣΤΩΝ ΟΔΩΝ ΜΗΤΡ. 
ΑΜΒΡΟΣΙΟΥ ΚΑΙ ΠΕΡΔΙΚΑ ΣΤΟ ΔΗΜ. ΔΙΑΜ. ΕΛΕΥΘΕΡΟΥ- 
ΠΟΛΗΣ ιδιοκτησίας ΕΛΙΣΑΒΕΤΤΑΣΟΥ, ΔΗΜΟΥ ΠΑΓΓΑΙΟΥ, 
αποφασίζουμε: 

1. Χορηγούμε στην ΜΠΟΥΓΕΛΗ ΠΑΡΑΣΚΕΥΗ άδεια 
ίδρυσης και λειτουργίας Ωδείου, το οποίο θα στεγαστεί 
στο ΙΣΟΓΕΙΟ ΚΑΙ ΟΡΟΦΟΣ του κτιρίου που βρίσκεται 
επί της οδού ΕΠΙ ΤΗΣ ΣΥΜΒΟΛΗΣ ΤΩΝ ΟΔΩΝ ΜΗΤΡ. 
ΑΜΒΡΟΣΙΟΥ ΚΑΙ ΠΕΡΔΙΚΑ ΣΤΟ ΔΗΜ. ΔΙΑΜ. ΕΛΕΥΘΕ- 
ΡΟΥΠΟΛΗΣ ιδιοκτησίας ΕΛΙΣΑΒΕΤΤΑΣΟΥ, στην ΔΗΜ. 
ΕΝ. ΕΛΕΥΘΕΡΟΥΠΟΛΗΣ του ΔΗΜΟΥ ΠΑΓΓΑΙΟΥ και θα 
έχει την επωνυμία «ΣΥΓΧΡΟΝΟ ΩΔΕΙΟ ΠΑΓΓΑΙΟΥ». 

2. Το Ωδείο θα λειτουργήσει τις εξής σχολές και τμή¬ 
ματα: 

α. Σχολή Ανώτερων Θεωρητικών Μαθημάτων και Σύν¬ 
θεσης με τμήματα: 

1. Ωδικής, 2. ενοργάνωσης πνευστών οργάνων, 3. αρ¬ 
μονίας, 4. αντίστιξης, 5. φυγής, 6. σύνθεσης, 
β. Σχολή Ενόργανης Μουσικής με τμήματα: 

1. πληκτών, 2. εγχόρδων, 3. πνευστών, 4. κρουστών 
οργάνων, 5. κλαβικύμβαλου (τσέμπαλο), 6. κλασικής 
κιθάρας. 

γ. Σχολή Μονωδίας με τμήματα: 

1. μονωδίας, 

δ. Σχολή Βυζαντινής Εκκλησιαστικής Μουσικής 

ε. Σχολή Σαξοφώνου 

στ. Σχολή Διεύθυνσης Ορχήστρας 

ζ. Σχολή Διεύθυνσης Χορωδίας 

3. Από τις διατάξεις της παρούσης δεν προκαλείται 
δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευθερούπολη, 25 Ιουλίου 2017 

Ο Δήμαρχος κ.α.α. 

Ο Αντιδήμαρχος 

ΧΡΗΣΤΟΣ ΜΠΟΣΜΠΟΤΗΣ 

